**Izvješće o provedenom projektu**

**MEMENTO PRIJATELJSTVA**

**u 1. b razredu OŠ Milana Langa Bregana**

Učiteljica: Zvjezdana Malović

Tijek projekta (kratak opis aktivnosti):

**2. radionica**: **Mrežom prijatelja do spasa Zemlje**

1. IZVANUČIONIČNA NASTAVA

 Skupni rad u okolici škole: Važnost okoliša za zdrav život

**1. skupina:** Izgled i broj stabala u školskom parku

- učenici su prebrojavali stabla i promatrali koru, krošnju, cvijet, plod...

 - na papir su crtali otiske kore drveća

**2. skupina:** Životinje u školskom okolišu

 **-** učenici su promatrali i bilježili životinjske vrste koje žive u školskom parku

**3. skupina:** Tko živi na grmu bazge

 - ispod grma su stavili veliku tkaninu i nježno protresli grm

 - imenovali su što je palo na tkaninu i prebrojali i odredili vrstu životinja kojima je grm dom

**4. skupina:** Drveće diše

 - cilj je ove skupine bio pratiti što se zbiva s plastičnom vrećicom ako ju zavežemo oko grane

 - zaključili su da se vrećica orosila i da drveće diše

 2. RAD U UČIONICI

 Film: Plastic Planet

<https://www.youtube.com/watch?feature=player_detailpage&v=73sGgmZoMBQ>

**Uvod:** Razgovarali smo o dojmovima nakon odgledanog filma. Što se događa s našim planetom? Zbog čega se to događa? Što mi možemo učiniti da to spriječimo? Kako da pomognemo? ( štedimo vodu, razvrstavamo otpad…) Je li dovoljno da samo mi to radimo?Što možemo učiniti da potaknemo i druge na to? Kroz razgovor smo došli do spoznaje da možemo napraviti poruke koje će drugi moći vidjeti i na taj način promisliti što i sami mogu učiniti.

**Glavni dio:** Izradili smo poruke i crteže na temu spasimo planet.

**Završni dio:** Objavili smo akciju dijeljenja poruka na web stranici škole, podijelili smo eko poruke po naselju u kojem živimo i uz put smo sakupili otpad i stavili ga u spremnike.

Učenici su nakon radionice napisali kako su se osjećali tijekom rada. Slike smo stavili na razredni pano.

 

